Komisjoni määrus (EÜ) nr 2439/1999,

17. november 1999,

gruppi "Sideained, paakumisvastased ained ja koagulandid" kuuluvate söödalisandite lubamistingimuste kohta

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse söödalisandeid käsitlevat nõukogu 23. novembri 1970. aasta direktiivi 70/524/EMÜ [1] (viimati muudetud komisjoni määrusega (EÜ) nr 1636/1999 [2]), eriti selle artiklit 11,

ning arvestades, et:

(1) on leitud, et teatavatest Saksa Föderatiivses Vabariigis asuvatest kaevandustest saadud kaoliniitsavid sisaldavad väga suurel määral dioksiine. Olemasolevate andmete kohaselt võib see saastumine olla geoloogilist päritolu;

(2) kui liikmesriik pärast uute andmete saamist või tehtud olemasolevate andmete ümberhindamist, mis on toimunud pärast kõnesolevate sätete vastuvõtmist, teeb järelduse, et mõne direktiivis 70/524/EMÜ loetletud söödalisandi kasutamine kujutab endast ohtu loomade või inimeste tervisele või keskkonnale, võib ta mainitud direktiivi artikli 11 kohaselt selle söödalisandi lubamise ajutiselt peatada;

(3) mõned liikmesriigid on keelanud saastunud kaoliniitsavide kasutamise loomasöötades ja nende eelsegudes;

(4) direktiivi 70/524/EMÜ artikli 3a lõike b kohaselt võib söödalisandite kasutamist lubada ainult juhul, kui need kasutamise tingimustes ei kahjusta inimeste ega loomade tervist või keskkonda;

(5) dioksiinidega saastatud loomasöötade kasutamine võib saastada loomset päritolu toiduaineid. Tunnustatud rahvusvahelised organisatsioonid on liigitanud dioksiini inimesele ohtlike kantserogeenide hulka. Need organisatsioonid soovitavad võtta meetmeid selleks, et toiduga satuks dioksiini inimese organismi nii vähe kui võimalik;

(6) saastunud söödalisandeid tuleb vältida niipalju kui võimalik;

(7) ohtu ei saa täielikult hinnata küllaldaste teadusliku uurimistöö andmete puudumise tõttu. Silmas pidades vajadust võtta kiireloomulisi meetmeid selleks, et vältida loomasöötade saastumist lubamatul määral, tuleb ettevaatusabinõuna kuni savide seireprogrammi ja ohtlikkuse hindamise tulemuste saamiseni piirata dioksiinide lubatud sisaldust kaoliniitsavides analüütilise määratavuse piirtasemeni. Edasiste uurimistöö ja seireprogrammi tulemuste alusel võib selle piirtaseme uuesti läbi vaadata;

(8) tegelikult võib Saksamaal avastatud kaoliini saastumine puudutada ka teisi söödalisandeid, mida on direktiivi 70/524/EMÜ kohaselt lubatud kasutada sideainete, paakumisvastaste ainete ja koagulantidena; seda näitab asjaolu, et ühest Ameerika Ühendriikides paiknevast kaevandusest saadud peeneteralises plastses savis, mis kujutab endast lisaks kaoliinile ka muid mineraale sisaldavat settesavi, on samuti avastatud tugev looduslik saastumine geoloogilist päritolu dioksiinidega. Seireprogrammi raames on vaja kontrollida võimalikku dioksiinide olemasolu kõigis neis lubatud söödalisandites. Eeskätt tuleb ette näha üksnes kaoliniitsavide ajutise ülemise piirtaseme rakendamine; analüütilise määratavuse piirtaset tuleb rakendada ülemise piirtasemena pärast teatava tähtaja möödumist ka söödalisandite puhul, mis ei ole kaoliniitsavid, juhul kui vajalik ülemine piirtase ei ole küllaldaste dioksiinisisalduse andmete alusel veel kindlaks määratud;

(9) käesolevas direktiivis ettenähtud meetmed on kooskõlas alalise söödakomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Kooskõlas direktiiviga 70/524/EMÜ asendatakse gruppi "Sideained, paakumisvastased ained ja koagulandid" kuuluvate käesoleva määruse lisas märgitud söödalisandite lubamise tingimused mainitud lisas ettenähtud tingimustega.

Silmas pidades edasisi uurimistöö ja seireprogrammi tulemusi, vaatab komisjon käesoleva määruse sätted uuesti läbi 1. märtsiks 2000.

Artikkel 2

Käesolev määrus jõustub selle Euroopa Ühenduste Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 17. november 1999

Komisjoni nimel

komisjoni liige

David Byrne

[1] EÜT L 270, 14.12.1970, lk 1.

[2] EÜT L 194, 27.7.1999, lk 17.

--------------------------------------------------

LISA

EÜ nr | Lisand | Keemiline valem, kirjeldus | Loomaliik või -grupp | Vanuse ülemmäär | Sisalduse alammäär | Sisalduse ülemmäär | Muud tingimused | Loa tähtaeg |

milligrammi ühe kilogrammi täissööda kohta | milligrammi ühe kilogrammi täissööda kohta |

Sideained, paakumisvastased ained ja koagulandid

E 330 | Sidrunhape | C6H8O7 | Kõik loomaliigid ja -grupid | — | — | — | Kõik loomasöödad. Vastavus artikli 16 lõike 1 punkti g normidele | Piiramatu |

E 470 | Naatriumstearaat, kaaliumstearaat ja kaltsiumstearaat | C18H35O2Na, C18H35O2K ja C36H70O4Ca Dioksiinisisalduse ülemine piirtase: | Kõik loomaliigid ja -grupid | — | — | — | Kõik loomasöödad | Piiramatu |

E 516 | Kaltsiumsulfaat, dihüdraat | CaSO4.2H2O Dioksiinisisalduse ülemine piirtase: | Kõik loomaliigid ja -grupid | — | — | 30000 | Kõik loomasöödad | Piiramatu |

E 551a | Ränihape, sadestatud ja kuivatatud | — Dioksiinisisalduse ülemine piirtase: | Kõik loomaliigid ja -grupid | — | — | — | Kõik loomasöödad | Piiramatu |

E 551b | Kolloidne ränidioksiid | — Dioksiinisisalduse ülemine piirtase: | Kõik loomaliigid ja -grupid | — | — | — | Kõik loomasöödad | Piiramatu |

E 551c | Diatomiit (infusoormuld, puhastatud) | — Dioksiinisisalduse ülemine piirtase: | Kõik loomaliigid ja -grupid | — | — | — | Kõik loomasöödad | Piiramatu |

E 552 | Kaltsiumsilikaat, sünteetiline | — Dioksiinisisalduse ülemine piirtase: | Kõik loomaliigid ja -grupid | — | — | — | Kõik loomasöödad | Piiramatu |

E 554 | Naatriumalumosilikaat, sünteetiline | — Dioksiinisisalduse ülemine piirtase: | Kõik loomaliigid ja -grupid | — | — | — | Kõik loomasöödad | Piiramatu |

E 558 | Bentoniitmontmorilloniit | — Dioksiinisisalduse ülemine piirtase: | Kõik loomaliigid ja -grupid | — | — | 20000 | Kõik loomasöödad Ei tohi segada söödalisanditega, mis kuuluvad gruppidesse "Antibiootikumid", "Kasvustimulaatorid", "Koktsidiostaatikumid ja muud ravimid", v.a monensiinnaatriumi, narasiini, lasalotsiidnaatriumi, flavofosfolipooli, salinomütsiinnaatriumi, nikarbasiini ja robenidiiniga Sildil märgitakse söödalisandi erivormi nimetus | Piiramatu |

E 559 | Kaoliniitsavid, asbestivabad | Looduslikud mineraalide segud, mis sisaldavad vähemalt 65 % kompleksi seotud hüdrateeritud alumiiniumsilikaate ning mille peamiseks koostisosaks on kaoliniit Dioksiinisisalduse ülemine piirtase: 500 pg WHO-PCCD/F-TEQ/kg: | Kõik loomaliigid ja -grupid | — | — | — | Kõik loomasöödad | Piiramatu |

E 560 | Steariitide ja kloriidi looduslik segu | Steariitide ja kloriidi asbestivaba looduslik segu, puhtusega vähemalt 85 % Dioksiinisisalduse ülemine piirtase: | Kõik loomaliigid ja -grupid | — | — | — | Kõik loomasöödad | Piiramatu |

E 561 | Vermikuliit | Looduslik magneesiumalumiiniumraudsilikaat, kuumutamise abil paisutatud, asbestivaba Dioksiinisisalduse ülemine piirtase: 0,3 % Dioksiinisisalduse ülemine piirtase: | Kõik loomaliigid ja -grupid | — | — | — | Kõik loomasöödad | Piiramatu |

E 562 | Sepioliit | Setteline hüdrateeritud magneesiumsilikaat, sisaldab vähemalt 60 % sepioliiti ja kuni 30 % montmorilloniiti, asbestivaba Dioksiinisisalduse ülemine piirtase: | Kõik loomaliigid ja -grupid | — | — | 20000 | Kõik loomasöödad | Piiramatu |

E 563 | Sepioliitsavi | Setteline hüdrateeritud magneesiumsilikaat, sisaldab vähemalt 40 % sepioliiti ja 25 % illiiti, asbestivaba Dioksiinisisalduse ülemine piirtase: | Kõik loomaliigid ja -grupid | — | — | 20000 | Kõik loomasöödad | Piiramatu |

E 565 | Lignosulfaadid | — Dioksiinisisalduse ülemine piirtase: | Kõik loomaliigid ja -grupid | — | — | — | Kõik loomasöödad | Piiramatu |

E 566 | Natroliitfonoliit | Alumiiniumsilikaatide, leelismetallkarbonaatide, leelismuldmetallide oksiidide, alumiiniumhüdrosilikaatide, natroliidi (43–46,5 %) ja päevakivi looduslik segu Dioksiinisisalduse ülemine piirtase: | Kõik loomaliigid ja -grupid | — | — | 25000 | Kõik loomasöödad | Piiramatu |

E 598 | Sünteetilised kaltsiumaluminaadid | Kaltsiumaluminaatide segu, mis sisaldab 35–51 % Al2O3 Molübdeenisisalduse ülemine piirtase: 20 mg/kg Dioksiinisisalduse ülemine piirtase: | Kodulinnud | — | — | 20000 | Kõik loomasöödad | Piiramatu |

Küülikud | — | — | 20000 | Kõik loomasöödad | Piiramatu |

Sead | — | — | 20000 | Kõik loomasöödad | Piiramatu |

Lüpsilehmad | — | — | 8000 | Kõik loomasöödad | Piiramatu |

Nuumveised | — | — | 8000 | Kõik loomasöödad | Piiramatu |

Vasikad | — | — | 8000 | Kõik loomasöödad | Piiramatu |

Lambatalled | — | — | 8000 | Kõik loomasöödad | Piiramatu |

Kitsetalled | — | — | 8000 | Kõik loomasöödad | Piiramatu |

E 599 | Perliit | Looduslik naatriumalumiiniumsilikaat, kuumutamise abil paisutatud, asbestivaba Dioksiinisisalduse ülemine piirtase: | Kõik loomaliigid ja -grupid | — | — | — | Kõik loomasöödad | Piiramatu |

Sideained, paakumisvastased ained ja koagulandid

3 | Vulkaaniline klinoptiloliit | Vulkaaniline hüdraatunud kaltsiumalumosilikaat, mis sisaldab vähemalt 85 % klinoptiloliiti ja kuni 15 % päevakivi, vilku ning kiu- ja kvartsivaba savi Pliisisalduse ülemine piirtase: 80 mg/kg Dioksiinisisalduse ülemine piirtase: | Sead | — | — | 20000 | Kõik loomasöödad | 30.9.2000 |

Küülikud | — | — | 20000 | Kõik loomasöödad | 30.9.2000 |

Kodulinnud | — | — | 20000 | Kõik loomasöödad | 30.9.2000 |

--------------------------------------------------